S-1500/2006

Mál þetta sem dómtekið var í dag og dæmt er með ákæru útgefinni af sýslumanninum í Kópavogi á hendur I-kk-þgf K-kk-þgf, kt. 000000-0000, Kleifarseli 18, 109 Reykjavík, fyrir fjársvik, með því að hafa á tímabilinu 25. mars 2006 til 10. maí sama ár, í eftirgreind níu skipti, svikið út vörur í verslun Byko að Skemmuvegi 4a í Kópavogi, samtals að andvirði kr. 70.216, sem ákærði lét í heimildarleysi skuldfæra á viðskiptamannareikning Parket ehf. hjá versluninni.

a) Þann 25. mars 2006 vörur að andvirði kr. 14.726

b) Þann 26. mars 2006 vörur að andvirði kr. 3.376

c) Þann 4. maí 2006 vörur að andvirði kr. 4.689

d) Þann 5. maí 2006 vörur að andvirði kr. 13.375

e) Þann 7. maí 2006 vörur að andvirði kr. 8.857

f) Þann 7. maí 2006 vörur að andvirði kr. 2.028

g) Þann 10. maí 2006 vörur að andvirði kr. 13.157

h) Þann 10. maí 2006 vörur að andvirði kr. 5.050

Telst þetta varða við 248. gr. almennra hegningarlaga nr. 19, 1940.

Í málinu gerir Byko hf., kt. 000000-0000, þá kröfu að ákærði verði dæmdur til að greiða félaginu bætur að fjárhæð kr. 70.216, auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honm er gefin að sök í ákæru og þar er réttilega færð til refsiákvæða.

Sakaferill ákærða er þannig að 13. janúar 2004 var ákæru á hendur ákærða frestað skilorðsbundið í 2 ár fyrir brot gegn 244. gr. sbr. 20. gr. almennra hegningarlaga. Á árunum 2005 og 2006 hefur ákærða verið 8 sinnum gert að greiða sektir fyrir umferðarlagabrot og 4 sinnum verið sviptur ökurétti og 20. september s.l. var honum með lögreglustjórasátt gert að greiða 28.000 krónur í sekt fyrir brot gegn lögum nr. 65/1974. Þá var ákærður í Héraðsdómi Reykjavíkur 22. febrúar 2006 dæmdur til að sæta fangelsi í 45 daga skilorðsbundið í 2 ár fyrir brot gegn 1. mgr. 155. gr. og 248. gr. almennra hegningarlaga og 18. september síðast liðinn var ákærður dæmdur til að sæta fangelsi í 2 mánuði fyrir brot gegn 1. mgr. 48. gr. umferðarlaga og var þar ákveðið með vísan til 60. gr. almennra hegningarlaga að skilorðsdómurinn skyldi standa óhaggaður.

Ákærður hefur með brotunum sem hann er nú sakfelldur fyrir rofið skilorð dómsins frá 22. febrúar s.l. og verður ákærða nú með vísan til 60. gr. almennra hegningarlaga dæmd í einu lagi refsing fyrir þargreind brot og þau sem hann er nú sakfelldur fyrir og verður refsingin ákveðin með hliðsjón af 77. gr. almennra hegningarlaga og þykir þegar litið er til þess að ákærður hefur játað brot sín greiðlega og hann er enn ungur að árum og hefur hug á að bæta ráð sitt, hæfilega ákveðin fangelsi í 3 mánuði og þykir mega fresta fullnustu á 2 mánuðum af refsingunni og falli hún niður að liðnum 3 árum haldi ákærði almennt skilorð samkvæmt 57. gr. almennra hegningarlaga sbr. lög nr. 22/1955.

Byko hf., kt. 000000-0000, hefur gert kröfu um 70.216 krónur í bætur ásamt vöxtum frá tjónsdegi svo sem nánar er greint í dómsorði. Ákærður hefur samþykkt kröfu þessa og þykir mega taka hana til greina.

Dæma ber ákærða til að greiða skipuðum verjanda sínum R-kvk-þgf G-kvk-þgf hdl. málsvarnarlaun, sem ákveðast 56.025 krónur að meðtöldum virðisaukaskatti, en annan kostnað leiddi ekki af sökinni.

DÓMSORÐ

Ákærði, I-x-x K-x-x sæti fangelsi í 3 mánuði en fresta skal fullnustu á 2 mánuðum af refsingunni og niður skal hún falla að liðnum 3 árum haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955.

Ákærði greiði Byko hf., kt. 000000-0000, 70.216 krónur með vöxtum skv. 8. gr. vaxtalaga nr. 38/2001 frá 10. maí 2006 til 29. október 2006 og dráttarvexti skv. 9. gr. sömu laga frá þeim degi til greiðsludags.

Ákærði greiði í málsvarnarlaun til skipaðs verjanda síns R-kvk-ef G-kvk-ef héraðsdómslögmanns, 56.025 krónur og hefur þá verið tekið tillit til virðisaukaskatts.

G-kk-nf L. J-kk-nf